Yɛltɔɣataɣamalisi:Da'nyuri gonaate
Che soli ka dari mɔɣu

Bi ʒi kom ka laana

Ʒɛhiri ka ku lu

Chɛbisi yiŋ' nyamm

Ka ku kuli nyamm

Ba n-chani ni naɣ'chiinsi

N-ti bilindi kuni ni ansarisi

Bihi ayaayaasinkeeke

Paɣaba salankpaŋ dibiga

Doobia Gumachuɣu blaa

A dimaŋ' biɛɣu neeya

Nom' balim ka tiŋ' maai

Yɛlimaŋli zaniya kɔŋ ŋun yɛri li

Nyini n na bi lu koliba ni

Dundɔŋ mahi kpi-kpi

Nyini n na kpari tabili

Tiŋ' mahi bomm

Nyini n na ʒee gom

Nyini n nya yɛltɔɣa n-bɔritili ka kom

Saɣingu shee ka a yuli bi boli

A yaannim' ni kpahi a gom ni

A yi ʒili daadam ʒili

ŋun suuri o kani

Di yi pa Naawuni

Daŋ ninchɔɣingu

Mani n kpa n turi ni filiŋ

Doobia Binchɛra mali dali

A dimaŋ' biɛɣu neeiya

Nɔm' balim ka tiŋ' maai

Haʒi chandi zaniya ka di puli

Dama nimaani a kutooi kuli

Sampoa kpe a surigu ni

Nyini m-bala Dagapaɣa suɣuli ni

Ŋun kpe a gaɣili ni

O kpaai kpam n-niŋ buɣum ni

Bɛ luhiri a kura tib-tib

Ka a pilindi ba zilima bib-bib

Sabaayili doo taachi

ŋun luhi ma bi yi

Ni luhi so ŋuna, a yo karo

Kpukpariga chinchini

Kutooi mili kutooi gɔbi

Doobia Daabiliya

A dimaŋ' biɛɣu neeiya

Nɔm' balim ka tiŋ maai

Yɛltɔɣataɣamalisi